
Z A P I S N I K
2. sjednice Vijeća Mjesnog odbora  Dugave,
održane 8. srpnja 2021.



Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93, s početkom u 18,00  sati.

Nazočni članovi vijeća:  Borovac Darko, Grobelšek Ivan, Josipović Josip, Kurilić Tanja, Maurović Tomislav, Petrinović Kruno, Pigac Oskar, Ptiček Berislav i Stojaković Snežana.

Ostali nazočni: Petra Crnko, stručna referentica u Gradskom uredu za mjesnu samoupravu.


Predsjednik Berislav Ptiček konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara sjednicu usvajanjem zapisnika 1. (konstituirajuće) sjednice Vijeća MO Dugave. 
Zapisnik je jednoglasno prihvaćen.

Nakon toga, na prijedlog predsjednika, Vijeće bez rasprave, jednoglasno, utvrđuje


DNEVNI RED

1. Polaganje prisege  – gospodin Borovac Darko
2. Izvještaj sa sastanka na temu: Iseljenja svinjskih farmi s područja Jakuševeca - informacija
3. Korištenje prostora MO Dugave   – informacija
4. Rasprava o planiranim projektima u 2021. – zaključak, donosi se
        -  Financijski plan Mjesnog odbora Dugave za 2021., informacija
        - Prijedlog prioriteta Plana komunalnih aktivnosti Gradske četvrti Novi Zagreb 
           – istok za 2021., informacija
5. Dogovor o rasporedu dežurstava i sjednica te komunikaciji s građanima 
6. Pitanja, prijedlozi i obavijesti




   Ad 1. Polaganje prisege člana Vijeća – Borovac Darko

Predsjednik je zamolio člana Vijeća g. Darka Borovca, kojem je na konstituirajućoj sjednici 24. lipnja verificiran mandat a nije joj iz osobnih razloga nazočio, da pred nazočnima pročita tekst prisege i potpiše je.

/Potpisani tekst prisege člana Vijeća prilaže se ovom zapisniku./





Ad 2. Izvještaj sa sastanka na temu: Iseljenja svinjskih farmi s područja Jakuševeca - informacija

Predsjednik obavještava članove Vijeća o održanom sastanku s nadležnim osobama iz stručnih službi Grada na temu iseljenja svinjskih farmi s područja Jakuševca i Hrelića, čiji smrad narušava kvalitetu života u okolnim naseljima, pa tako i na području MO Dugave. 

	Obavještava da su u razgovoru s Dejanom Jaićem, pročelnikom Gradskog ureda za poljoprivredu i šumarstvo, njegovom pomoćnicom Draženkom Grah Prahin i Zlatkom Krovinom, komunalnim redarom u Sektoru za komunalno i prometno redarstvo, do kojeg je došlo na njegov zahtjev, konstatirane dosad poduzete radnje – iseljenje i premještanje životinja s 19 od 38 svinjogojskih farmi na tom području. Za ostale se očekuje daljnje postupanje najkasnije do kraja kalendarske godine.

Nakon toga je uslijedila rasprava svih članova vijeća o dobivenim informacijama, uz jednoglasan stav nazočnih da se inzistira na ubrzanju zatvaranja farmi. 

	

Ad 3. Korištenje prostora MO Dugave   – informacija

Predsjednik obavještava članove Vijeća da će od nadležnog Gradskog ureda za upravljanje imovinom zatražiti evidenciju i uvjete komercijalnog korištenja prostorija u objektu na adresi Ulica svetog Mateja 93, u kojem je sjedište Gradske četvrti Novi Zagreb – istok kao i sjedište MO Dugave. 
Od stručne službe Područnog ureda Novi Zagreb-istok zatražit će se evidencija i raspored korištenja prostorija u nekomercijalne svrhe (odobrenja za povremeno korištenje), kako bi se do jeseni, a najkasnije do kraja kalendarske godine napravio plan korištenja za iduće razdoblje. 
	U raspravi u kojoj su sudjelovali svi nazočni vijećnici istaknuto je da će glavni kriteriji za dodjelu prostorija biti društvena važnost, masovnost udruge, učestalost korištenja, te održavanje prostorija u skladu s odredbama kućnog reda.

















	Ad 4. Rasprava o planiranim projektima u 2021. – zaključak, donosi se
        	-  Financijski plan Mjesnog odbora Dugave za 2021., informacija
      	 - Prijedlog prioriteta Plana komunalnih aktivnosti Gradske četvrti Novi Zagreb 
           – istok za 2021., informacija

	Na temelju  Financijskog plana MO Dugave za 2021., Plana malih komunalnih akcija MO Dugave za 2021., te Plana komunalnih aktivnosti Gradske četvrti Novi Zagreb-istok, predsjednik je ukratko informirao vijećnike o svim priloženim materijalima. 
          
  Nakon rasprave, Vijeće jednoglasno donosi




Z A K LJ U Č A K
o planiranim projektima na području MO Dugave u 2021. 


1. Vijeće MO Dugave će, u suradnji s Vijećem GČ Novi Zagreb – istok i stručnom službom, u što kraćem roku utvrditi status pojedinih akcija koje su planirane na području Mjesnog odbora.
2. Do rebalansa Gradskog proračuna za 2021., koji će na jednoj od idućih sjednica donijeti Gradska skupština, neće se predlagati nove akcije i troškovi na razini MO Dugave.

3. Ovaj će Zaključak biti upućen Vijeću Gradske četvrti Novi Zagreb - istok.


Ad 5. Dogovor o rasporedu dežurstava i sjednica te komunikaciji s građanima


	Predsjednik predlaže da se ta točka raspravi na 3. sjednici MO Dugave u kolovozu, do kada bi trebao biti definiran plan komunikacije s građanima na razini Gradske četvrti Novi Zagreb-istok. Prijedlog je jednoglasno prihvaćen (9 „za”).

Ad 6. Pitanja i prijedlozi

Predsjedatelj daje riječ potpredsjedniku Kruni Petrinoviću, koji predlaže inicijativu za  uklanjanje bespravno sagrađene ograde u parku između Ulice SR Njemačke i Vatikanske ulice. 

Kruno Petrinović obrazložio je važnost tog prijedloga činjenicom da predmetna ograda narušava kvalitetu života stanovnika, jer sprječava korištenje spomenutog parka kao cjeline. Njezinim je postavljanjem narušena jedinstvenost prostora na kojem postoje tijela javne rasvjete, klupe i frekventan javni put prema naseljima Sloboština i Travno, te autobusnim stanicama i benzinskim postajama, kojim se u svako doba dana i noći koriste pješaci i biciklisti.
Osim toga, ograda predstavlja i opasnost za prolaznike jer je podignuta na način da je u betonirano postolje postavljena armaturna žica, koja je u međuvremenu zarasla, zahrđala, nakrivila se i/ili je mjestimice probijena.. 
Sam navodni vlasnik i naručitelj postavljanja ograde od srpnja 2012. godine, kad je ograda sagrađena, ne održava svoje vlasništvo, koje redovito zarasta u korovište, a da stvari ne izmaknu kontroli na kraju se pobrinu radnici Zrinjevca koji ga pokose i urede. 
Slijedom iznesenog, predlaže upućivanje primjedbe MO Dugove komunalnom redarstvu i ostalim nadležnim gradskim uredima i službama za uklanjanje predmetne ograde koja predstavlja ruglo naselja i opasnost za zdravlje građana. 

U naknadnoj raspravi sudjelovali su svi vijećnici i jednoglasno podržali inicijativu za uklanjanje bespravno podignute ograde, pri čemu će prvi korak biti utvrđivanje statusa spora koji se vodi protiv vlasnika.  
	
Dovršeno u 19.00 sati.

Zapisnik izradio:
Kruno Petrinović


KLASA: 026-02/21-002/1187
URBROJ: 251-06-11-902-21-02
[bookmark: Tekst10]Zagreb, 8. srpnja 2021.                 


Predsjednik
Vijeća Mjesnog odbora
Dugave

Berislav Ptiček


